CELEX: 62005CJ0361
Language: sk
Date: 2007-05-24
Title: Rozsudok Súdneho dvora (siedma komora) z 24. mája 2007. # Komisia Európskych spoločenstiev proti Španielskemu kráľovstvu. # Nesplnenie povinnosti členským štátom - Nakladanie s odpadmi - Smernice 75/442/EHS a 1999/31/ES - Nezákonné a nekontrolované skládky - Skládky Níjar, Hoyo de Miguel a Cueva del Mojón. # Vec C-361/05.

Rozsudok Súdneho dvora (siedma komora) z 24. mája 2007 – Komisia/Španielsko
      (vec C‑361/05)
      „Nesplnenie povinnosti členským štátom – Nakladanie s odpadmi – Smernice 75/442/EHS a 1999/31/ES – Nelegálne a nekontrolované skládky – Skládky Níjar, Hoyo de Miguel a Cueva del Mojón“
      Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty stanovenej odôvodneným stanoviskom (článok 226 ES) (pozri bod 22)
      Predmet
      
         
               Nesplnenie povinnosti členským štátom – Porušenie článkov 4, 9 a 13 smernice Rady 75/442/EHS z 15. júla 1975 o odpadoch (Ú. v. ES
                  L 194, s. 39; Mim. vyd. 15/001 s. 23), zmenenej a doplnenej smernicou Rady 91/156/EHS z 18. marca 1991 (Ú. v. ES L 78, s. 32;
                  Mim. vyd. 15/002, s. 3), a článku 14 smernice Rady 1999/31/ES z 26. apríla 1999 o skládkach odpadov (Ú. v. ES L 182, s. 1;
                  Mim. vyd. 15/004, s. 228) – Skládky Níjar, Hoyo de Miguel a Cueva del Mojón, nachádzajúca sa v La Mojonera
               
            Výrok
      
         
                  1.
               
               
                  
               
               
                  	Španielske kráľovstvo si tým, že v stanovenej lehote neprijalo potrebné opatrenia na zabezpečenie uplatnenia článkov 4, 9
                     a 13 smernice Rady 75/442/EHS z 15. júla 1975 o odpadoch, zmenenej a doplnenej smernicou Rady 91/156/EHS z 18. marca 1991,
                     ako aj článku 14 smernice Rady 1999/31/ES z 26. apríla 1999 o skládkach odpadov, na skládky Níjar, Hoyo de Miguel a Cueva
                     del Mojón (provincia Almería), nesplnilo povinnosti, ktoré mu z týchto ustanovení vyplývajú.
                  
               
            
         
                  2.
               
               
                  
               
               
                  	Španielske kráľovstvo je povinné nahradiť trovy konania.